Document ID: 32001R1344

Κανονισμός (ΕΚ) αριθ. 1344/2001 της Επιτροπής
της 3ης Ιουλίου 2001
περί προσδιορισμού των όρων για την αποδοχή των αιτήσεων για δικαιώματα εισαγωγής που έχουν υποβληθεί βάσει του κανονισμού (ΕΚ) αριθ. 1080/2001 στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1080/2001 της Επιτροπής, της 1ης Ιουνίου 2001, για το άνοιγμα και τον τρόπο διαχείρισης δασμολογικής ποσόστωσης για το κατεψυγμένο βόειο κρέας που υπάγεται στον κωδικό ΣΟ 0202 και τα προϊόντα του κωδικού ΣΟ 0206 29 91 (από την 1η Ιουλίου 2001 έως τις 30 Ιουνίου 2002)(1), και ιδίως το άρθρο 5,
Εκτιμώντας τα ακόλουθα:
Ο κανονισμός (ΕΚ) αριθ. 1080/2001 προβλέπει ιδίως ότι οι ποσότητες που προορίζονται για τους παραδοσιακούς εισαγωγείς κατανέμονται ανάλογα με τις εισαγωγές που πραγματοποιήθηκαν για την περίοδο από 1η Ιουλίου 1997 έως 30 Ιουνίου 2000 στα πλαίσια των κανονισμών της Επιτροπής (ΕΚ) αριθ. 1042/97(2), όπως τροποποιήθηκε από τον κανονισμό (ΕΚ) αριθ. 260/98(3), (ΕΚ) αριθ. 1142/98(4) και (ΕΚ) αριθ. 995/1999(5). Στις άλλες περιπτώσεις, οι ζητούμενες ποσότητες υπερβαίνουν τις διαθέσιμες ποσότητες βάσει του άρθρου 2 παράγραφος 2 του ιδίου κανονισμού. Υπό τις συνθήκες αυτές, πρέπει να μειωθούν ανάλογα οι ποσότητες που έχουν ζητηθεί σύμφωνα με τις διατάξεις του άρθρου 5 παράγραφος 2 του κανονισμού (ΕΚ) αριθ. 1080/2001,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε αίτηση για δικαιώματα εισαγωγής που υποβάλλεται σύμφωνα με τις διατάξεις του κανονισμού (ΕΚ) αριθ. 1080/2001 ικανοποιείται μέχρι συμπληρώσεως των ακόλουθων ποσοτήτων:
α) 240,1355 χιλιόγραμμα ανά τόνο που έχει εισαχθεί για την περίοδο από 1η Ιουλίου 1997 έως 30 Ιουνίου 2000 στα πλαίσια των κανονισμών (ΕΚ) αριθ. 1042/97, (ΕΚ) αριθ. 1142/98 και (ΕΚ) αριθ. 995/1999, για τους εισαγωγείς που αναφέρονται στο άρθρο 2 παράγραφος 1 στοιχείο α) του κανονισμού (ΕΚ) αριθ. 1080/2001·
β) 472,9320 χιλιόγραμμα ανά τόνο όσον αφορά τους επιχειρηματίες που αναφέρονται στο άρθρο 2 παράγραφος 2 του κανονισμού (ΕΚ) αριθ. 1080/2001.
Άρθρο 2
Ο παρών κανονισμός αρχίζει να ισχύει στις 4 Ιουλίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουλίου 2001.

Labels: 3
15
17